2023. április 28.

Sárvár Város Önkormányzata

Sajtóközlemény

TOP-2.1.3-16-VS1-2021-00020 - Belterületi csapadékvíz elvezetésével megvalósuló települési környezetvédelmi infrastrukturális fejlesztés Sárváron

**Sárvár Város Önkormányzata a Vas Vármegyei Önkormányzati Hivatallal alkotott konzorciumban sikeresen pályázott a Terület- és Településfejlesztési Operatív Program keretében meghirdetett „TOP-2.1.3-16 Települési környezetvédelmi infrastruktúra-fejlesztések” című pályázati felhívásra, melynek keretében 299.990.000,- Ft vissza nem térítendő támogatásban részesült. A projekt keretében tervezett fejlesztés megvalósult, a kivitelezés műszaki átadás átvétele 2023. április 12. napján lezárult.**

A projekt keretében megvalósult fejlesztések a következők:

A Sárvár, Vágóhídi-árok csapadékvíz átemelőjének építése és a Vágóhídi-árok Deák Ferenc utca és tervezett átemelő közötti szakaszának a rekonstrukciója valósult meg:

* Megépült egy csapadékvíz átemelő, mely a Gyöngyös-patak mellé lett telepítve. Feladata csapadékcsatorna által szállított csapadékvizek fogadása és átemelése a befogadó Gyöngyös-patakba. A műtárgy mélysége 5,35 m. A műtárgyba 2 db nedves aknás szivattyú került elhelyezésre, melyek önálló acél nyomócsövön keresztül emelik át a csapadékvizeket a befogadóba. A befogadó medrét, annak védelme érdekében a nyomócsövek becsatlakozásaitól 5-5 m hosszban, a teljes szelvényben vízépítési terméskőből mederburkolattal láttak el.
* A csapadékcsatorna a csapadékvíz átemelő műtárgytól indulva a Fekete-híd utca déli padkájában halad, keresztezi az út burkolatát és a kiemelt szegély mellett halad tovább a Deák Ferenc utcáig. A Fekete-híd utcai szakaszán az iránytörésekbe és a meglévő víznyelőaknák helyére új tisztítóaknák épültek. A Deák Ferenc utcában déli irányba fordul és az útburkolat keleti oldalán halad a meglévő csapadékcsatornáig. Itt a meglévő csatorna átkötése érdekében szintén egy tisztítóakna lett építve. Ugyancsak ebbe az aknába került átkötésre az közeli áruház parkolójában üzemelő csapadékcsatorna.

A beruházások mellett a projekt keretén belül az érintett lakosság körében megvalósult egy szemléletformálási program, melynek keretében az érdeklődők az édesvíz-készlet megőrzésével, éghajlatváltozás növényzetre gyakorolt hatásával és a megújuló energiaforrások használatának napjainkban aktuális kérdéseivel kapcsolatban hallhattak előadást.

A kivitelezés befejeződött, jelenleg a projekt zárása, elszámolása zajlik.

A projekt a Széchenyi 2020 program keretében valósult meg, a projektmenedzsment feladatokat a Vas Megyei Önkormányzati Hivatal látta el.

Kivitelező: TIA 2002 Építőipari Tervező, Kivitelező és Kereskedelmi Kft. (9600 Sárvár, Sótonyi út 13.)

További információ a [www.sarvarvaros.hu](http://www.sarvarvaros.hu) oldalon található, vagy Dr.Kovács Attila Beruházási és Városfejlesztési Iroda iroda vezető-helyettestől kérhető a [kovacs.attila@sarvar.hu](mailto:kovacs.attila@sarvar.hu) e-mail címen.